મૂળ મુંબઈના સાજિદ સૈયદ અમદાવાદ ખાતે આવી સૌપ્રથમ ઉચ્ચ પોલીસ અધિકારીઓને મળ્યો હતો. પોતે હેલ્પિંગ હેન્ડ નામની સંસ્થા ચલાવતો હોવાનું કહીને પોલીસ અધિકારીઓને વિશ્વાસમાં લીધા હતા. પોલીસ કમિશનર અને અનેક પોલીસ અધિકારીઓ સાથે ફોટા પડાવી પોલીસ સાથે સારો ઘરોબો હોવાનો દમ મારતો હતો. પોલીસ ખાતાનો જ ઉપયોગ કરી પોલીસ સીસીટીવી કેમેરા, વાઈફાઈ પ્રોજેક્ટ અને ગોલ્ફ કાર મૂકવાનું કૌભાંડ કર્યું છે. સાજિદ મુંબઈની ગોલ્ફ કાર બનાવતી કંપનીનો સંપર્ક કરીને પોતાની કંપની દ્વારા પોલીસ ખાતામાં ગોલ્ફ કાર આપવાનું જણાવ્યું હતું. આઈજી, ડીઆઇજી તેમજ કલેક્ટર અને સાંસદો સાથે પોતાને સારી ઓળખાણ હોવાનું જણાવી જેસલબહેન કોઠારી સાથે મોટા મોટા ઉદ્યોગપતિ અને અધિકારીઓ પાસેથી ફંડ લઇ ગરીબ કલ્યાણનું કામ કરીએ છીએ તેમ જણાવ્યું હતું.